Official Journal L 268 , 09/10/2001 P. 0049 - 0049



Pożizzjoni komuni tal-kunsill tat-8 ta’ Ottubru 2001 li temenda il-Pożizzjoni Komuni 96/184/PESK dwar l-esportazzjoni ta’ armi lil ex-Yugoslavja u l-Pożizzjoni Komuni 98/240/PESK fuq miżuri restrittivi kontra r-Repubblika Federali tal-Yugoslavja (2001/719/PESK) IL-KUNSILL TA’ L-UNJONI EWROPEA, Wara li kkunsidra t-Trattat fuq l-Unjoni Ewropea, u partikolarment l-Artikolu 15 tiegħu, Billi: (1) Fis-26 ta’ Frar 1996 il-Kunsill adotta l-Pożizzjoni Komuni 96/184/PESK dwar l-esportazzjoni ta’ armi lil ex-Yugoslavja [1], li kienet emendata mid-Deċiżjonijiet 98/498/PESK [2] u1999/481/PESK [3] u mill-Pożizzjoni Komuni 2000/722/PESK [4]. (2) Fl-10 ta’ Settembru 2001 il-Kunsill tas-Sigurtà tan-Nazzjonijiet Uniti adotta r-Resoluzzjoni 1367(2001) li temm il-projbizzjoni tal-bejħ jew fornitura ta’ armi lir-Repubblika Federali tal-Yugoslavja imposta mir-Resoluzzjoni tal-Kunsill tas-Sigurtà tan-Nazzjonijiet Uniti 1160(1998). Il-Pożizzjoni Komuni 96/184/PESK għalhekk għandha bżonn tiġi emendata skond dan. (3) Hu mifhum li, fir-rigward ta’ l-esportazzjoni ta’ l-armi lir-Repubblika Federali tal-Yugoslavja, l-Istati Membri għandhom japplikaw b’mod strett il-Kodiċi ta’ Kondotta ta’ l-Unjoni Ewropea għall-esportazzjoni ta’ l-armi adottata t-8 ta’ Ġunju 1998. (4) Wara li kkunsidra l-progress magħmul mir-Repubblika Federali tal-Yugoslavja lejn it-tisħieħ u d-demokratizzazzjoni ta’ l-istrutturi politiċi tagħha, il-projbizzjoni fuq il-fornitura ta’ apparat li jista’ jiġi ntużat għar-ripressjoni interna jew għat-terrorismu lir-Repubblika Federali tal-Yugoslavja stabbilita fil-Pożizzjoni Komuni 98/240/PESK tad-19 ta’ Marzu 1998 fuq miżuri restrittivi kontra r-Repubblika Federali tal-Yugoslavja [5] ġiet magħmula żejda. (5) Azzjoni tal-Komunità hi meħtieġa għall-implimentazzjoni ta’ ċerti miżuri, ADOTTA DIN IL-POŻIZZJONI KOMUNI: Artikolu 1 Il-Pożizzjoni Komuni 96/184/PESK hi hawnhekk emendata kif ġej: 1. fil-punt 2(i) il-kliem "ir-Repubblika Federali tal-Yugoslavja" għandhom jiġu mħassra; 2. punt 2(ii) għandu jiġi mibdul b’dan li ġej: "(ii) Bla ħsara għad- disposizzjonijiet tar-Resoluzzjonijiet tal-Kunsill tas-Sigurtà tal-UN 1021(1995) u 1244(1999), applikazzjonijiet għal liċenzja għall-esportazzjoni lil Dik li Qabel Kienet ir-Repubblika Jugoslava tal-Maċedonja, lill-Kroazja u lir-Repubblika Federali tal-Yugoslavja għandhom jiġu kkunsidrati skond il-każ individwali. Din id-disposizzjoni hi adottata fuq il-fehma li l-Istati Membri għandhom japplikaw b’mod strett il-Kodiċi ta’ Kondotta ta’ l-Unjoni Ewropea għall-esportazzjoni ta’ l-armi adottata fit-8 ta’ Ġunju 1998. Għandhom ukoll jieħdu in kusiderazzjoni l-għanijiet tal-politiki ta’ l-Unjoni Ewropea fir-reġjun, diretti fundamentalment lejn il-paċifikazzjoni u l-istabbilizazzjoni fiż-żona, inkluż il-bżonn għall-kontroll ta’ l-armi u riduzzjoni għal-livell l-iżjed baxx possibbli u miżuri li jibnu l-kunfidenza." Artikolu 2 L-Artikolu 2 tal-Pożizzjoni Komuni 98/240/PESK hu hawnhekk mħassar. Artikolu 3 Din il-Pożizzjoni Komuni għandha tidħol fis-seħħ fil-jum ta’ l-adozzjoni tagħha. Artikolu 4 Din il-Pożizzjoni Komuni għandha tiġi ppubblikata fil-Ġurnal Uffiċjali. Magħmul fil-Lussemburgu, it-8 Ottubru 2001. Għall-Kunsill Il-President L. Michel [1] ĠU L 58, tas-7.3.1996, p. 1. [2] ĠU L 225, tat-12.8.1998, p. 1. [3] ĠU L 188, tal-21.7.1999, p. 3. [4] ĠU L 292, tal-21.11.2000, p. 1. [5] ĠU L 95, tas-27.3.1998, p. 1. --------------------------------------------------